<classify> Mbali na kutozwa faini pia TRA imepanga kuwachukulia hatua za kisheria wafanyabiashara ambao hawatafika katika ofisi za Mamlaka hiyo kuandikisha biashara zao.Meneja wa TRA Wilaya za Hai na Siha, Sylver Rutagwelera, alisema hayo hivi karibuni na kufafanua kuwa Sheria ya kodi ya mapato ya 2004, imeitaka Serikali kutoa siku 90 kila unapoanza mwaka wa kalenda, ili kuwapa muda walipakodi kutangaza mapato yao na kulipa kodi zao kwa hiari.Aprili mosi mwaka huu, siku 90 za hiari zikipita, sheria itatumika kwa wale ambao watakaidi kulipa kodi kwa wakati na ambao watakuwa hawajatangaza mapato ya biashara zao watalazimika kulipa faini, alisema Rutagwelera.Rutagwelera alisema wafanyabiashara wote wanatakiwa kufika katika ofisi za TRA kuandikisha biashara zao ili wapatiwe namba ya biashara TIN bila kujali analipa kodi au halipi kodi.Lengo la TRA kwa mujibu wa Rutagwelera, ni kuendelea kuboresha ulipaji kodi kwa kutumia mfumo mpya wa kutoa risiti kwa kutumia mashine maalum zinazotolewa na mamlaka hiyo na kuwataka wafanyabiashara watambue kuwa suala la ulipaji wa kodi ni wajibu kwa maendeleo ya Taifa na Watanzania wote kwa ujumla.Ulipaji mpya wa kodi kwa kutumia mashine maalum za kutolea risiti EFDs, unaonekana kupingwa na baadhi ya wafanyabiashara, nataka niseme kwamba Serikali haitaondoa mfumo huu bali adhabu kali itachukuliwa kwa kila mfanyabiashara atakayekiuka.Majembe yetu yapo na yatafanya kazi yake kwa uadilifu kwa wale ambao si waadilifu, aliongeza.Aliwataka wafanyabiashara kutambua kuwa mashine za utoaji wa risiti hazitasaidia tu Serikali katika kukusanya mapato bali pia zitamsaidia mfanyabiashara kutunza kumbu kumbu na kuepuka kuibiwa na wafanyakazi wao wasio waaminifu.  <topic>: UCHUMI 